Placuit atque convenit inter Bernardum prepositum et, ab alia parte, Aldeiso presbitero ut terras inter se commutare deberent, quod et fecerunt. Inprimis donat et commutat Aldeisus presbiter, a parte Bernardo preposito, vineam que est sita in pago Matisconense, in agro Sanciaco, in ipsa villa Sanciaco, terminat a mane terra Sancti Martini et Sancti Vincentii, a medio die Sancti Vincentii, a sero et a circio via publica; infra istas terminationes, totum ad integrum tibi dono. E contra donat atque commutat Bernardus prepositus, a parte Aldeiso presbitero, vineas II que sunt site in pago Matisconense, in agro Sanciaco, in ipsa villa. Terminat una vinea a mane terra Sancti Martini, a medio die via publica, a cercio terra Sancti Martini et Sancti Vincentii, a sero terra ipsi Aldeiso; terminat alia vinea a mane terra ipsi Aldeiso, a medio die via publica, a cercio terra Sancti Martini, a sero similiter. Infra istas terminationes totum ad integrum tibi dono, et faciat ab hac die unusquisque de parte sua quicquid voluerit; si quis contradixerit auri libras II componat. S. Aldeisus. S. Desiderii. S. Auseis. S. Rotart. S. Grimolt. Hactum est hoc regnante Karolo rege.